text: Jagt på vildsvin i Vorbasse
  22 august 2010 kl. 11.45
  Forleden raserede en gruppe vildsvin en kirkegård i Vorbasse. Søndag er de atter set vandre rundt i byen og Skov- og Naturstyrelsen vil nu prøve at komme dem til livs.
  En gruppe på op til 11 vildsvin muntrer sig i disse dage i Vorbasse. Ingen ved, hvor de kommer fra og måske er det den samme flok der tidligere er observeret i Billund.
  Men uanset om det er vilde vildsvin eller undslupne svin, så er de uønsket i det fri.  
  Ikke så meget fordi de ødelægger haver og kirkegårde i Vorbasse, men mere fordi de udgår en smitterisiko mod landets almindelige svinebesætninger.
  Skov- og Naturstyrelsen vil mandag tage stilling til, hvad strategien bliver overfor svinene i Vorbasse. Men udryddes skal de.
  